Ο **Ζοάο Κάρλος Βιλάτσα Τεσέιρα** (πορ. **João Carlos Vilaça Teixeira**, γεννημένος στις 18 Ιανουαρίου 1993) είναι Πορτογάλος ποδοσφαιριστής που αγωνίζεται ως μέσος στη ΦΚ Πόρτο. Από το 2017 αγωνίζεται ως δανεικός στην Μπράγκα.

Καριέρα
-------

### Σπόρτινγκ Λισαβόνας

Ο Τεσέιρα έγινε ποδοσφαιριστής της Σπόρτινγκ Λισαβόνας το 2004, όταν μετεγράφη από τη Μπράγκα. Άρχισε να προπονείται με την πρώτη ομάδα με τον αριθμό 46 στη φανέλα στα πλαίσια της χρονιάς 2011-12. Έλαβε την πρώτη του κλήση σε αγώνα της πρώτης ομάδας τον Δεκέμβριο του 2011 για τους αγώνες του Γιουρόπα Λιγκ με τη ΦΚ Ζυρίχης και την Σ.Σ. Λάτσιο, αλλά δεν αγωνίστηκε.

### Λίβερπουλ

Τον Ιανουάριο του 2012, ο Τεσέιρα υπέγραψε συμβόλαιο με τη Λίβερπουλ ΦΚ, με τη μεταγραφή του να κοστίζει στην αγγλική ομάδα 830.000 λίρες. Είχε εντυπωσιάσει τον προπονητή της Ακαδημίας της Λίβερπουλ, Φράνκ ΜακΠάρλαντ, με τις εμφανίσεις του στη μεσαία γραμμή της Σπόρτινγκ στους αγώνες με τη Λίβερπουλ στα πλαίσια του 2011-12 NextGen Series. Ωστόσο, ο Τεσέιρα δεν μπορούσε να αγωνιστεί για έξι μήνες, καθώς είχε σοβαρό τραύμα στους πίσω μύες του ποδιού. Μετά τη μεταγραφή του στη Λίβερπουλ, ο Τεσέιρα έλαβε το προσωνύμιο «νέος Ντέκο». Ο Τεσέιρα συμμετείχε σε 20 αγώνες της Λίβερπουλ κάτω των 21 ετών στην Πρέμιερ Λιγκ κάτω των 21 τη χρονιά 2012-13 και πέτυχε δύο τέρματα - η Λίβερπουλ έφθασε στον ημιτελικό της διοργάνωσης, όπου ηττήθηκε με σκορ 3-0 από τη Μάντσεστερ Γιουνάιτεντ. Έκανε την πρώτη του εμφάνιση για την ομάδα κάτω των 21 για τη χρονιά 2012-13 στις 2 Σεπεμβρίου, πετυχαίνοντας τέρμα στον αγώνα με τη Λέστερ Σίτι (1-1), ενώ στις 7 Οκτωβρίου πέτυχε το δεύτερο τέρμα για την ομάδα στον αγώνα με τη Τότεναμ Χότσπερ (5-0).

Στις 19 Μαΐου, ο Τεσέιρα έλαβε το βραβείο του Καλύτερου Ποδοσφαιριστή της Ακαδημίας της Λίβερπουλ για τη χρονιά εκείνη, μετά την περίοδο που αγωνίστηκε ως δανεικός στη Μπράιτον.

#### Μπρέντφορντ (δανεικός)

Παρά το ενδιαφέρον της Μπολόνια, ο Τεσέιρα υπέγραψε ως δανεικός στη Μπρέντφορντ ΦΚ στις 10 Σεπτεμβρίου 2013, με τον δανεισμό να ισχύει μέχρι τις 5 Ιανουαρίου 2014. Στις 14 Σεπτεμβρίου έκανε την πρώτη επαγγελματική του εμφάνιση στην καριέρα στον αγώνα με τη Τρανμίρ Ρόβερς (4-3), μπαίνοντας ως αλλαγή του Τζώρτζ Σάβιλ στα τελευταία λεπτά του αγώνα. Έκανε τη δεύτερη του εμφάνιση στις 23 Σεπτεμβρίου, ως αλλαγή του Μάρτιν Φίλο, με αποτέλεσμα να αγωνιστεί 21 λεπτά στον αγώνα με τη Λέιτον Όριεντ που έληξε με σκορ 2-0 υπέρ της τελευταίας. Ωστόσο, καθώς η Μπρέντφορντ βρισκόταν στις χαμηλές θέσεις του βαθμολογικού πίνακα της League One, ο προπονητής Ούβε Ριόσλερ δήλωσε πως δεν μπορεί να εγγυηθεί τον αγωνιστικό χρόνο που περίμενε η Λίβερπουλ για το Τεσέιρα. Στις 7 Οκτωβρίου, ο Τεσέιρα επέστρεψε στη Λίβερπουλ.

#### Επιστροφή στη Λίβερπουλ

Μετά την επιστροφή του στη δεύτερη ομάδα της Λίβερπουλ, στις 12 Φεβρουαρίου 2014, ο Τεσέιρα έκανε το ντεμπούτο του για την πρώτη ομάδα ως αλλαγή του Ραχέμ Στέρλινγκ στο 82ο λεπτό του αγώνα με τη Φούλαμ ΦΚ που έληξε με σκορ 3-2 υπέρ της Λίβερπουλ. Συμμετείχε ενεργά στην επίθεση που οδήγησε στο νικητήριο πέναλτι του Ντάνιελ Στάριτζ. Ο νεαρός μέσος έλαβε έπαινο από τον προπονητή της ομάδας Μπρένταν Ρότζερς και τον αρχηγό Στίβεν Τζέραρντ.

#### Χρονιά 2014-15: δανεικός στη Μπράιτον

Ο Τεσέιρα ετοιμάζεται να εκτελέσει φάουλ για τη Μπράιτον στον αγώνα με τη Κάρντιφ Σίτι τον Φεβρουάριο του 2015
Στις 15 Αυγούστου 2014, ο Τεσέιρα υπέγραψε ως δανεικός για μια χρονιά στη Μπράιτον και Χόουβ Άλμπιον. Έκανε το ντεμπούτο του την επόμενη μέρα, μπαίνοντας ως αλλαγή του Καζάνγκα ΛουαΛούα στον αγώνα με τη Μπέρμιγχαμ Σίτι, ο οποίος έληξε με σκορ 1-0 υπέρ της τελευταίας.

Στις 19 Αυγούστου, πέτυχε το πρώτο του τέρμα στην πρώτη του εμφάνιση ως βασικός, ανοίγοντας το σκορ στον αγώνα με τη Λιντς Γιουνάιτεντ (2-0). Πέτυχε το δεύτερο τέρμα για την ομάδα τέσσερις μέρες αργότερα, το νικητήριο τέρμα στον αγώνα με τη Μπόλτον Γουόντερερς (2-1).

Ο Τεσέιρα πέτυχε δύο τέρμα στο πρώτο ημίχρονο του αγώνα με την Ίπσουιτς Τάουν, στις 21 Ιανουαρίου 2015, με τον αγώνα να λήγει με σκορ 3-2 υπέρ της Μπράιτον. Ένα μήνα αργότερα, πέτυχε ακόμα δύο τέρματα στον αγώνα με τη Μπέρμιγχαμ που έληξε με σκορ 4-3 υπέρ της Μπράιτον.

Στις 14 Απριλίου, ο Τεσέιρα έσπασε το πόδιο του όταν συγκρούστηκε με τον Νάχι Γουέλς στον αγώνα με τη Χάντερσφιλντ Τάουν, ο οποίος έληξε με σκορ 0-0. Καθώς δεν μπορούσε να αγωνιστεί για το υπόλοιπο της χρονιάς, επέστρεψε στη Λίβερπουλ.

Στις 20 Απριλίου, ψηφίστηκε ως ο Καλύτερος Νεαρός Ποδοσφαιριστής της Μπράιτον για τη χρονιά εκείνη καθώς ήταν ο καλύτερος σκόρερ της ομάδας με έξι τέρματα στο πρωτάθλημα.

#### Χρονιά 2015-16

Στις 28 Οκτωβρίου, ο Τεσέιρα έκανε την πρώτη του εμφάνιση ως βασικός της Λίβερπουλ στον αγώνα με την Μπόρνμουθ στο Λιγκ Καπ και έδωσε ασίστ για το νικητήριο τέρμα του Ναθανιέλ Κλάιν (1-0). Στις 20 Ιανουαρίου 2016, στα πλαίσια των επαναληπτικών αγώνων του τρίτου γύρου του FA Cup, πέτυχε το πρώτο του τέρμα για τη Λίβερπουλ στον αγώνα με την Έξετερ Σίτι (3-0).

### ΦΚ Πόρτο

Στις 12 Ιουνίου του 2016, υπέγραψε συμβόλαιο με την ΦΚ Πόρτο. Τον Αύγουστο του 2017, δόθηκε δανεικός στην Μπράγκα.

Διεθνής καριέρα
---------------

Ο Τεσέιρα εκπροσώπησε την Πορτογαλία σε όλα τα επίπεδα από την εθνική κάτω των 16 μέχρι την εθνική κάτω των 21. Συμπεριλήφθη στη σύνθεση της εθνικής Πορτογαλίας κάτω των 17 για το Ευρωπαϊκό Πρωτάθλημα Ποδοσφαίρου κάτω των 17 το 2010. Έκανε το ντεμπούτο του για την εθνική Πορτογαλίας κάτω των 21 σε φιλικό αγώνα με την εθνική Κροατίας τον Ιούνιο του 2013, όπου πέτυχε τέρμα στο 84ο λεπτό.

Στατιστικά καριέρας
-------------------

### Ομάδες

*Τελευταία ενημέρωση: 25 Φεβρουαρίου 2016*

| Ομάδα | Χρονιά | Κατηγορία | Πρωτάθλημα | FA Cup | Λιγκ Καπ | Ευρώπη | Σύνολο |
| --- | --- | --- | --- | --- | --- | --- | --- |
| Σ | Τ | Σ | Τ | Σ | Τ | Σ | Τ | Σ | Τ |
| Λίβερπουλ ΦΚ | 2013-14 | Πρέμιερ Λιγκ | 1 | 0 | 0 | 0 | 0 | 0 | — | 1 | 0 |
| 2014-15 | Πρέμιερ Λιγκ | 0 | 0 | 0 | 0 | 0 | 0 | — | 0 | 0 |
| 2015-16 | Πρέμιερ Λιγκ | 1 | 0 | 4 | 1 | 1 | 0 | 1 | 0 | 7 | 1 |
| Σύνολο | 2 | 0 | 4 | 1 | 1 | 0 | 1 | 0 | 8 | 1 |
| Μπρέντφορντ ΦΚ (δανεικός) | 2013-14 | League One | 2 | 0 | 0 | 0 | 0 | 0 | — | 2 | 0 |
| Μπράιτον (δανεικός) | 2014-15 | Championship | 32 | 6 | 11 | 0 | 2 | 0 | — | 35 | 6 |
| Σύνολο | 34 | 6 | 11 | 0 | 2 | 0 | 0 | 0 | 37 | 6 |
| Σύνολο καριέρας | 36 | 26 | 15 | 1 | 3 | 0 | 1 | 0 | 45 | 7 |

Διακρίσεις
----------

### Ατομικές

* Καλύτερος Ποδοσφαιριστής στην Ακαδημία της Λίβερπουλ ΦΚ: 2014-15
* Καλύτερος Νεαρός Ποδοσφαιριστής στη Μπράιτον και Χόουβ Άλμπιον: 2014-15

Παραπομπές
----------

1. ↑  «Joao Carlos Teixeira». *Liverpool FC*. Liverpool FC. Αρχειοθετήθηκε από το πρωτότυπο στις 21 Αυγούστου 2015. Ανακτήθηκε στις 9 Αυγούστου 2015.
2. 1 2  «João Teixeira». ZeroZero.pt.
3. ↑  «Sporting Clube de Portugal — Época 2011/12». ZeroZero.pt. Ανακτήθηκε στις 11 Φεβρουαρίου 2014.
4. ↑  «Liverpool manager Kenny Daglish says club are interested in Sporting Lisbon midfielder Joao Carlos Teixeira». *The Telegraph*. 19 Ιανουαρίου 2012.. Ανακτήθηκε στις 11 Φεβρουαρίου 2014.
5. ↑  «Liverpool agree £830,000 deal for Sporting Lisbon midfielder Teixeira». *Daily Mail*. 19 Ιανουαρίου 2012.. Ανακτήθηκε στις 11 Φεβρουαρίου 2014.
6. ↑  «FRANK McPARLAND: What does it take to be a Liverpool player? Personality... we had one German lad who said: 'I've had a look at my wage slip and I want to opt out of this tax thing!'». *Daily Mail*. 9 Ιανουαρίου 2013.. Ανακτήθηκε στις 11 Φεβρουαρίου 2014.
7. ↑  «Liverpool agree £1million fee for ‘new Deco’ Joao Carlos Teixeira». *Metro*. 18 Ιανουαρίου 2012.. Ανακτήθηκε στις 11 Φεβρουαρίου 2014.
8. ↑  «The man to get Andy Carroll scoring: Reds sign 'new Deco' Joao Carlos Teixeira». *talkSPORT*.. Ανακτήθηκε στις 11 Φεβρουαρίου 2014.
9. ↑  «Five-star Reds run riot against Spurs». *7 Οκτωβρίου 2013*. Liverpool F.C. Αρχειοθετήθηκε από το πρωτότυπο στις 10 Ιουνίου 2015. Ανακτήθηκε στις 11 Φεβρουαρίου 2014.
10. ↑  «2015 Players Awards». *Official Site Liverpool FC*. 18 Μαΐου 2015. Αρχειοθετήθηκε από το πρωτότυπο στις 25 Απριλίου 2016. Ανακτήθηκε στις 19 Μαΐου 2015.
11. ↑  «BEES LOAN LIVERPOOL MIDFIELD PLAYER». *Brentford F.C.*. 10 Σεπτεμβρίου 2013. Αρχειοθετήθηκε από το πρωτότυπο στις 2015-04-02.. Ανακτήθηκε στις 11 Φεβρουαρίου 2014.
12. ↑  «Tranmere 3-4 Brentford». *BBC Sport*. 14 Σεπτεμβρίου 2013.. Ανακτήθηκε στις 11 Φεβρουαρίου 2014.
13. ↑  «Brentford 0-2 Leyton Orient». *BBC Sport*. 23 Σεπτεμβρίου 2013.. Ανακτήθηκε στις 11 Φεβρουαρίου 2014.
14. ↑  «Rosler explains why Teixeira went back to Liverpool». *Get West London*. 10 Οκτωβρίου 2013.. Ανακτήθηκε στις 11 Φεβρουαρίου 2014.
15. 1 2  «Teixeira returns to Liverpool». *Get West London*. 7 Οκτωβρίου 2013.. Ανακτήθηκε στις 11 Φεβρουαρίου 2014.
16. ↑  «Liverpool youngster Joao Teixeira quits Brentford loan after making just two substitute appearances». *Daily Mirror*. 8 Οκτωβρίου 2013.. Ανακτήθηκε στις 11 Φεβρουαρίου 2014.
17. ↑  «Fulham 2-3 Liverpool». *BBC Sport*. 12 Φεβρουαρίου 2014.. Ανακτήθηκε στις 12 Φεβρουαρίου 2014.
18. ↑  «Rodgers: Now we fight until the end». *13 Φεβρουαρίου 2014*. Liverpool F.C. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 18 Φεβρουαρίου 2014.
19. ↑  «Stevie: Test passed but we must learn». *13 Φεβρουαρίου 2014*. Liverpool F.C. Αρχειοθετήθηκε από το πρωτότυπο στις 19 Μαρτίου 2014. Ανακτήθηκε στις 18 Φεβρουαρίου 2014.
20. ↑  «Teixeira makes Brighton loan switch». Liverpool F.C.. 15 Αυγούστου 2014. Αρχειοθετήθηκε από το πρωτότυπο στις 2014-08-20.. Ανακτήθηκε στις 15 Αυγούστου 2014.
21. ↑  «Birmingham 1-0 Brighton». *BBC Sport*. 16 Αυγούστου 2014.. Ανακτήθηκε στις 15 Απριλίου 2015.
22. ↑  «Sami Hyypia praises Joao Teixeira after beating Leeds». *Sky Sports* (BSkyB). 19 Αυγούστου 2014.. Ανακτήθηκε στις 19 Αυγούστου 2014.
23. ↑  «Sky Bet Championship: Brighton come from a goal down to earn a 2-1 win over Bolton». *Sky Sports*. 23 Αυγούστου 2014.. Ανακτήθηκε στις 15 Απριλίου 2015.
24. ↑  «Championship: Joao Teixeira scores twice as Brighton beat Ipswich 3-2 at Amex». *Sky Sports*. 21 Ιανουαρίου 2015.. Ανακτήθηκε στις 15 Απριλίου 2015.
25. ↑  «Brighton 4-3 Birmingham». *BBC Sport*. 21 Φεβρουαρίου 2015.. Ανακτήθηκε στις 15 Απριλίου 2015.
26. ↑  «Liverpool's Joao Teixeira breaks leg on loan at Brighton». *BBC Sport*. 15 Απριλίου 2015.. Ανακτήθηκε στις 15 Απριλίου 2015.
27. 1 2  «CALDERON IS NAMED ALBION'S PLAYER OF THE SEASON». *seagulls.co.uk*. 21 Απριλίου 2015. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 30 Μαΐου 2015.
28. ↑  «Liverpool 1-0 Bournemouth». BBC Sport. 29 Οκτωβρίου 2015.. Ανακτήθηκε στις 28 Οκτωβρίου 2015.
29. ↑  Lewis, Aimee (20 Ιανουαρίου 2016). «Liverpool set up a fourth-round FA Cup tie against West Ham as they easily saw off League Two Exeter at Anfield». BBC Sport. Ανακτήθηκε στις 21 Ιανουαρίου 2016.
30. ↑  Amako, Uche (13 June 2016). «Joao Teixeira confirms Liverpool exit: Midfielder explains reasons for joining Porto».. Ανακτήθηκε στις 13 June 2016.
31. ↑  «PORTUGAL - CROATIA | Friendly Match». FPF. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 11 Φεβρουαρίου 2014.
32. ↑  «JOÃO CARLOS». Soccerway. Ανακτήθηκε στις 15 Απριλίου 2015.
33. ↑  «2015 Players Awards». *LiverpoolFC.co.uk*. 18 Μαΐου 2015. Αρχειοθετήθηκε από το πρωτότυπο στις 25 Απριλίου 2016. Ανακτήθηκε στις 19 Μαΐου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζοάο Κάρλος Τεσέιρα** |

* Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ
* (Πορτογαλικά) Ζοάο Κάρλος Τεσέιρα στο ForaDeJogo
* (Αγγλικά) Προφίλ Ζοάο Κάρλος Τεσέιρα στο Soccerway
* Joao Teixeira Στατιστικά καριέρας στο Soccerbase